Els grups de risc poden sol·licitar el lliurament de les seues medicines a casa telefonant al 900 36 22 36
2025-07-24

Des de la conselleria de Sanitat Universal i Salut Pública, al costat del Consell Valencià de Col·legis de Farmacèutics, s’ha posat en marxa una nova iniciativa perquè totes les persones que no poden eixir de casa donada l’alerta sanitària, grups de risc o persones amb símptomes de coronavirus, puguen rebre les medicines que necessiten en els seus domicilis.

Les persones que es troben en aquesta situació, no han de desplaçar-se a la farmàcia, tan sols han de telefonar al 900 36 22 36 i, una vegada informat dels medicaments que li fan falta, li’ls faran arribar des de la farmàcia més pròxima al seu domicili.

D’igual manera, les veïnes i veïns de Burjassot que es troben en la citada situació i que vullguen sol·licitar els medicaments, també poden posar-se en contacte amb els Serveis Socials del municipi en el 96 316 05 39, que treballen en coordinació amb Policia Local i amb els voluntaris que conformen l’Agrupació de Protecció Civil Burjassot per a ajudar a les persones que així ho demanden.

Els grups de risc són els majors de 60 anys, embarassades o persones amb patologies com ara hipertensió, diabetis, malalties cardiovasculars o pulmonars cròniques, malalts de càncer o persones amb immunodeficiències.